17 Rraarona e bong Jehofa o ititeile sehuba gore o tla re thusa go bona dilo tse re di tlhokang tota, fa re ka baya Bogosi le tshiamo ya gagwe kwa pele mo botshelong jwa rona. (Math. 6:33) Ka jalo, Bakeresete ba mmatota ba ka itirela ditshwetso ka metlha. Jehofa o solofetsa gore o tla re naya “tsela ya go tswa” e e sa tlhokeng gore re itlhokomolose melaometheo ya Baebele, go sa kgathalesege gore re lebana le dikgwetlho dife. (Bala 1 Bakorintha 10:13.) Fa re ‘leta Jehofa ka tlhologelelo,’ fa re ‘mo ikanya’ ka go rapelela botlhale le kaelo ya gagwe gore re latele ditaelo le melaometheo ya gagwe, “o tla tsaya kgato [ka ntlha ya rona].” (Pes. 37:5, 7) O tla segofatsa maiteko a re a dirang go tswa pelong a go direla ene fela jaaka Mong wa rona wa mmatota. Fa re baya ene kwa pele, o tla dira gore re “atlege” mo botshelong.—Bapisa Genesise 39:3.